Fernando de Magallanes

Fernando de Magallanes, ojekuaáva avei Hernando de Magallanes ramo (Poytugañe'ẽme, Fernão de Magalhães, Sabrosa, 4 jasykõi 1480-Mactán, 27 jasyrundy 1521), ha'e akue peteĩ yvýre oikundaháva,  milíko, ygapóra ha ygarata sãmbyhyhára Poytugagua oñemohetã va'ekue Epáñame.

Omba'apóvo Carlos I poguýpe, oñepyrũ 1519 jave oikundaha y rupi oguahẽségui Ñemby Ásiape ohasahápe paraguasu Py'aguapy rupive, upéicha ikatúta oñemu porãve umi Ásia retãnguéra ndive. Oikundahakuévo paraguasu ojuhu peteĩ yrape Ñemby Amérika vorekue ñembyiteguápe, ku yrape ko'ágã ojehero ypo'i Magallanes, upépe ohasa ha oguahẽ pya'eve paraguasu Py'aguapýpe.

Ko ñekundaha guasúpe omano Magallanes ary 1521-me ohasakuévo Filipína rupi. Peteĩ ygarata añónte oguahẽkuaa Epáñame ary 1522, pe omotenondéva karai Juan Sebastián Elcano, oho oikundahávo paraguasu Índiko ha Áfrika rembe'y, upéicha kóva niko pe peteĩha ojerepa Yvy ape ári.

 Mandu'apy 

Ñemohenda:Tekove Poytugagua